**VŠEOBECNÉ PRAVIDLÁ INSTAGRAMOVEJ SÚŤAŽE**

**„Vymeň shot za screenshot“**

1. **Názov súťaže, usporiadateľ a organizátor súťaže**

Súťaž s názvom „Vymeň shot za screenshot“ (ďalej len „Súťaž“) bude prebiehať na instagramovom profile riocoldpress ( <https://www.instagram.com/riocoldpress/> ).

* **Usporiadateľ:**

Názov entity: McCarter a.s., so sídlom Bajkalská 25, 821 01 Bratislava

IČO: 35 846 011, zapísaná v Obchodnom registri vedenom Mestského súdu Bratislava III, oddiel Sro, vložka 3032/B (ďalej len „Usporiadateľ“).

* **Organizátor a technický správca:**

PS:Digital, s.r.o., so sídlom Šustekova 5, 851 04 Bratislava – mestská časť Petržalka, IČO: 47 585 439, zapísaná v Obchodnom registri Mestského súdu Bratislava III, Oddiel: Sro, Vložka číslo: 95596/B (ďalej len „Organizátor“ alebo „Technický správca“).

1. **Termín a lokalizácia Súťaže**

Súťaž prebieha od 06.12.2023 do 10.12.2023 do 24:00 hod. (ďalej len „Doba trvania Súťaže“) a začína sa okamihom zverejnenia príspevku so súťažnými pravidlami.

COPY POSTU UVEREJNENÉHO NA IG STRÁNKE RIOCOLDPRESS:

Čo choré sa ťa opýtal tvoj frajer🙎‍♂️, babka👵🏻, kolega👨🏻‍⚖️, susedka👩‍🔧 … KTOKOĽVEK?

Napíš nám otázku do komentára a my ťa odmeníme MESAČNÝM BALENÍM Ginger Shotov, s ktorými si vyboostuješ imunitu a spláchneš ozaj všetko. 💪

Trvanie: 06.12.2023 až 10.12.2023

Výhra: 1 x mesačné balenie produktov Ginger Shots

#riocoldpress #chorereci #gingershots

Podmienky súťaže nájdeš na našom webe.

* Komentáre súťažiacich podľa čl. 4 týchto pravidiel po skončení Doby trvania Súťaže nebudú pri posudzovaní a vyberaní výhercov brané do úvahy.

* Súťaž prebieha na území Slovenskej republiky.

1. **Podmienky Súťaže**
2. Súťaže sa môže zúčastniť každá fyzická osoba staršia ako 18 rokov s doručovacou adresou v Slovenskej republike okrem osôb podľa článku 3 odseku 2 týchto pravidiel (ďalej len „Súťažiaci“).

1. Súťaže sa nemôžu zúčastniť a sú z nej vylúčení zamestnanci Usporiadateľa, Organizátora, obchodní partneri a dodávatelia Usporiadateľa vrátane ich zamestnancov a spolupracovníkov a ďalej všetky osoby podieľajúce sa na organizácii a zabezpečení priebehu Súťaže, ako aj osoby k vyššie uvedeným osobám v pomere osoby blízkej v zmysle ustanovenia § 116 zák. č. 40/1964 Zb. Občianskeho zákonníka.

1. Registrácia do Súťaže a súhlas s pravidlami Súťaže Súťažiaci potvrdzuje odpoveďou v Súťaži, teda vložením komentára k súťažnému príspevku na instagramovom profile riocoldpress (pozrite čl. 4 Princíp Súťaže nižšie).
2. Každý Súťažiaci je oprávnený sa do Súťaže zapojiť ľubovoľný počet krát, t. j. vložiť ľubovoľný počet komentárov súťažného charakteru.
3. Súťažiacim sa stáva osoba, ktorá splní všetky podmienky Súťaže stanovené v týchto pravidlách.
4. **Princíp Súťaže**

Princípom Súťaže je vložiť pod súťažný príspevok v Dobe trvania Súťaže komentár, ktorým súťažiaci napíše do komentára, čo „choré“ sa ho opýtal niekto z jeho okolia (pozrite čl. 2 týchto pravidiel).

Zo všetkých súťažných komentárov, ktoré budú pridané pod súťažný príspevok na IG profile riocoldpress v Dobe trvania Súťaže (pozrite čl. 2 týchto pravidiel), sa náhodným výberom určí 1 (slovom jeden) výherný komentár, ktorý spĺňa pravidlá Súťaže, a jeho autora odmení Usporiadateľ výhrou obsahujúcou mesačné balenie produktov Ginger shots (podrobnejšie o výhre v čl. 5).

1. **Súťažný komentár nesmie:**
2. byť v rozpore s platnými právnymi predpismi Slovenskej republiky;  obsahovať akékoľvek nevhodné vyjadrenia, ktoré by boli v rozpore s dobrými mravmi, so všeobecnými pravidlami slušnosti a mravnosti alebo ktoré by znižovali ľudskú dôstojnosť; obsahovať prvky pornografie, násilia, pohoršujúci alebo inak nevhodný obsah; hanobiť národ, rasu, etnickú alebo inú skupinu osôb;
3. podnecovať alebo schvaľovať trestnú činnosť, alebo navádzať k nemravnému konaniu;
4. obsahovať prvky alebo časti, ku ktorým uplatňujú práva tretie osoby, najmä práva autorské alebo práva súvisiace s právom autorským, práva k priemyselnému vlastníctvu, ako napríklad ochranné známky alebo označenia pôvodu, a iné práva k duševnému vlastníctvu;
5. obsahovať skrytú reklamu;
6. akýmkoľvek spôsobom poškodzovať dobré meno Organizátora.
7. Rozhodnutie o tom, či súťažný komentár spĺňa podmienky tohto odseku, prináleží rozhodne Usporiadateľovi.

1. Organizátor ani Usporiadateľ Súťaže nezodpovedajú za neúplný alebo inak chybný súťažný komentár majúci za následok nemožnosť jeho použitia na účely Súťaže v súvislosti s technickými či inými komplikáciami na strane Súťažiaceho alebo obmedzeniami na strane Organizátora alebo Usporiadateľa.

1. Nahraním súťažného komentára udeľuje Súťažiaci dobrovoľne svoj súhlas s pravidlami Súťaže a so zverejnením súťažného komentára a s uvedením mena autora.
2. Organizátor a Usporiadateľ Súťaže si vyhradzujú právo súťažný komentár, ktorý nespĺňa podmienky stanovené v týchto pravidlách (t. j. najmä v odseku 3 tohto článku), nezaradiť do Súťaže alebo ho zo Súťaže kedykoľvek po Dobu trvania Súťaže alebo po jej skončení aj bez odôvodnenia odstrániť, a to bez nároku na akúkoľvek kompenzáciu.

1. **Výhry v Súťaži a odovzdanie výhier výhercom**

Výhrou v Súťaži je 1 x mesačné balenie produktov Ginger shots.

1. Vyhlásenie výsledkov Súťaže prebehne na IG profile riocoldpress najneskôr do 11.12.2023 23:59. Výherca bude oslovený formou komentára pod súťažným príspevkom.

1. Organizátor bude výhercu kontaktovať prostredníctvom komentára pod súťažným príspevkom a vyzve ho, aby prostredníctvom svojho IG profilu odoslal súkromnú správu s kontaktnými údajmi a adresou, na ktorú bude odoslaný balík obsahujúci výhru.
2. Túto správu je výherca povinný odoslať do piatich pracovných dní odo dňa, keď bol kontaktovaný Organizátorom. Každý Súťažiaci môže získať za celú dobu Súťaže len jednu výhru.

1. Ak výherca výhru odmietne, stráca na ňu nárok a Organizátor podľa svojho uváženia môže výhru poskytnúť ďalšiemu Súťažiacemu v poradí podľa týchto pravidiel, prípadne ju použiť na iné marketingové alebo dobročinné účely. Rovnakým spôsobom bude Organizátor postupovať v prípade, ak sa nepodarí výhercu opakovane (aspoň dvakrát) kontaktovať v priebehu aspoň siedmich dní medzi jednotlivými pokusmi o kontakt.

1. Výhry budú odovzdané výhercom na adresu výhercu, najneskôr do siedmich (7) pracovných dní od ukončenia Súťaže.

1. **Zodpovednosť Usporiadateľa za priebeh Súťaže**

Usporiadateľ Súťaže si vyhradzuje právo konečného rozhodnutia vo všetkých záležitostiach súvisiacich s usporiadaním a priebehom Súťaže, a to vrátane jej prerušenia, odloženia, odvolania či úprav jej pravidiel. Usporiadateľ Súťaže je oprávnený kedykoľvek v priebehu Súťaže meniť jej pravidlá, t. j. aj spôsoby určenia výhercov, druhy výhier, a vo výnimočných prípadoch Súťaž aj zrušiť. Oprávnenie Usporiadateľa zasahovať do priebehu Súťaže zahrňuje aj právo nepriznať Súťažiacemu výhru v Súťaži, ak bude mať Usporiadateľ podozrenie, že Súťažiaci porušil či sa pokúsil obísť pravidlá Súťaže. V takých prípadoch je Usporiadateľ oprávnený Súťažiaceho vylúčiť zo Súťaže, a to bez nároku na akúkoľvek kompenzáciu. Konečné rozhodnutie o sporných otázkach má vždy Usporiadateľ Súťaže.

Výhru z tejto Súťaže nie je možné previesť na iného Súťažiaceho alebo tretiu osobu. Výhry nie je možné vymáhať súdnou cestou. Výhry nie je možné vyplatiť v peniazoch ani za ne poskytnúť inú nepeňažnú náhradu. Usporiadateľ Súťaže je súčasne oprávnený kedykoľvek v priebehu Súťaže meniť druhy výhier.

1. **Ochrana osobných údajov**

Usporiadateľ týmto v súlade so zákonom 18/2018 Z. o ochrane osobných údajov a Nariadením Európskeho parlamentu a Rady (EU) 2016/679 zo dňa 27. apríla 2016, o ochrane fyzických osôb v súvislosti so spracovávaním osobných údajov o voľnom pohybe týchto údajov a o zrušení smernice 95/46/ES (ďalej len „Nariadenie“), oznamuje účastníkom akcie nasledujúce informácie týkajúce sa spracovania ich osobných údajov:

1. Prevádzkovateľ je McCarter a.s., so sídlom Bajkalská 25, 821 01 Bratislava, IČO: 35 846 011, zapísaná v Obchodnom registri vedenom Mestského súdom Bratislava III, oddiel Sro, vložka 3032/B;
2. Sprostredkovateľ je PS:Digital s.r.o., so sídlom Šustekova 5, 851 04 Bratislava – mestská časť Petržalka, IČO: 47 585 439, zapísaná v Obchodnom registri Mestského súdu Bratislava III, Oddiel: Sro, Vložka číslo: 95596/B.
3. Účelom spracovávania osobných údajov Súťažiacich (subjektov údajov) je výlučne vyhodnotenie Súťaže a doručenie výhry v zmysle týchto pravidiel. Osobné údaje nebudú spracovávané pre iné účely. Právnym základom pre spracovávanie je udelený súhlas subjektov údajov.
4. Predmetom spracovania budú osobné údaje výhercov v rozsahu meno, priezvisko, meno na sociálnej sieti Instagram a e-mailový kontakt.
5. Osobné údaje výhercov budú spracovávané na dobu potrebnú na doručenie výhry, nie však dlhšie ako 2 mesiace, pokiaľ nebude tento súhlas skôr písomne odvolaný.
6. Osobné údaje nebudú prenesené do žiadnej tretej krajiny, ani nebudú v akejkoľvek forme zverejnené, okrem IG profilu riocoldpress v prípade výhry.
7. Súťažiaci, ktorý takto poskytol Organizátorovi osobné údaje, má v zmysle Nariadenia a zákona č. 18/2018 Z. z. o ochrane osobných údajov:

* právo na prístup k osobným údajom, podľa ktorého môže získať informácie, či sú spracovávané jeho osobné údaje, na aký účel, aký je rozsah spracovávaných osobných údajov a komu ďalšiemu boli tieto údaje prípadne sprístupnené,
* právo na opravu nepresných či nesprávnych údajov, prípadne doplnenie neúplných údajov,
* právo na vymazanie údajov v prípade, ak zanikne účel spracovania alebo keď sa osobné údaje spracovávajú nezákonne,
* právo na obmedzenie spracovania osobných údajov,
* právo na prenositeľnosť osobných údajov, podľa ktorého môže Súťažiaci získať osobné údaje, ktoré sa ho týkajú, v štruktúrovanom a strojovo čitateľnom formáte, a to buď pre seba, alebo pre iného správcu osobných údajov,
* právo vzniesť námietku proti spracovaniu osobných údajov, prípadne proti profilovaniu,
* právo podať sťažnosť na dozorný orgán, ktorým je Úrad na ochranu osobných údajov Slovenskej republiky so sídlom Hraničná 4826/12, 820 07 Ružinov, v prípade, ak by zistil, že správca alebo sprostredkovateľ porušili svoje povinnosti vyplývajúce z vyššie uvedeného Nariadenia.

1. Ak Súťažiaci už naďalej nesúhlasí so spracovaním svojich osobných údajov po skončení Súťaže, môže svoj súhlas písomne odvolať. Za písomnú formu je považované odvolanie uskutočnené prostredníctvom správy zo súkromného IG  profilu Súťažiaceho na IG stránku riocoldpress, prípadne zaslaním e-mailovej správy na emailovú adresu mccarter@mccarter.sk. Odvolaním súhlasu po obdržaní výhry, výherca nestráca nárok na výhru. V prípade, že k odvolaniu súhlasu dôjde pred obdržaním výhry, výherca stráca na takúto výhru nárok. Odvolaním súhlasu nebude dotknutá zákonnosť spracovávania osobných údajov na základe udeleného súhlasu pred jeho odvolaním.
2. Účasťou na Súťaži Súťažiaci súhlasí s tým, že Organizátor je oprávnený bezplatne použiť s ustanovením § 11 a násl. zákona č. 40/1964 Zb. Občianskeho zákonníka jeho meno, priezvisko a podobizeň v médiách (vrátane internetu), propagačných a reklamných materiáloch Organizátora v súvislosti s prezentáciou tejto Súťaže, vyhlásením víťazov Súťaže a prezentáciou Organizátora.
3. Vložením komentára pod súťažný príspevok Súťažiaci vedome potvrdzuje, že je starší ako 18 rokov, a vyjadruje dobrovoľne svoj výslovný súhlas s pravidlami Súťaže a so spracovaním svojich osobných údajov.
4. **Záverečné ustanovenia**

* Organizátor nezodpovedá za úplnosť výňatku z týchto pravidiel, ktorý môže byť v skrátenej verzii uverejnený v propagačných či iných materiáloch v súvislosti so Súťažou. Tieto pravidlá sú považované v rámci Súťaže za jediné úplné.

* Účasť na Súťaži je dobrovoľná a Súťažiaci svojou účasťou na Súťaži vyjadruje svoj súhlas s jej pravidlami. Akékoľvek porušenie alebo obchádzanie týchto pravidiel Súťažiacim či pokus o ich zneužitie je dôvodom pre okamžité vylúčenie takéhoto Súťažiaceho zo Súťaže.

* Tieto úplné pravidlá sú po Dobu trvania Súťaže uverejnené v elektronickej podobe na súťažných stránkach. V prípade rozporu medzi textom skrátených pravidiel uvedených v ktoromkoľvek propagačnom materiáli prezentujúcom túto Súťaž a týmito úplnými pravidlami uverejnenými na súťažných stránkach majú prednosť tieto úplné pravidlá.
* **Súťaž nie je sponzorovaná, podporovaná, spravovaná alebo spojená so sociálnou sieťou Instagram , spoločnosťou Meta. Súťažiaci je uzrozumený s tým, že poskytuje svoje informácie Organizátorovi Súťaže a nie spoločnosti Meta Inc. alebo Instagram.**
* **V prípade akýchkoľvek otázok sa Súťažiaci môžu obrátiť na Organizátora formou správy na IG stránke riocoldpress.**

V Bratislave dňa 06. 12. 2023